title: https://www.siirantolojim.com/%D8%A7%D8%B3%D8%AA%D9%82%D9%84%D8%A7%D9%84-%D9%85%D8%A7%D8%B1%D8%B4%DB%8C/
article: استقلال مارشی
  – قهرمان اوردومزه –
  قورقما، سونمز بو شفقلرده يوزن آل سانجاق
  .سونمدن يوردمڭ اوستنده توتن اڭ صوڭ اوجاق
  !او بنم ملتمڭ ييلديزيدر، پارلاياجاق
  !او بنمدر، او بنم ملتمڭدر آنجاق
  !چاتما، قربان اوله يم، چهره ڭى اى نازلي هلال
  قهرمان عرقمه بر گول… نه بو شدت، بو جلال؟
  .سڭا اولماز دوكولن قانلريمز صوڭره حلال
  .حقيدر، حقه طاپان، ملتمڭ استقلال
  بن ازلدن بريدر حر ياشادم، حر ياشارم؛
  !هانگى چیلغین بڭا زنجير ووراجقمش؟ شاشارم
  .كوكره مش سیل گبى يم، بنديمى چيگنر، آشارم
  .ييرتارم داغلرى، انگينلره صيغمام، طاشارم
  ،غر بڭ آفاقنى صارمشسه چليك زرهلى ديوار
  .بنم ايمان دولو گوگسم كبى سرحدم وار
  ،اولوسون، قورقما! نصل بويله بر ايمانى بوغار
  'مدنيت!' ديديگڭ تك ديشى قالمش جاناوار؟
  آرقاداش، يورديمه الچاقلرى اوغراتما صاقين؛
  .سپر ايت گووده ڭى، دورسون بو حياسزجه آقين
  ،دوغا جقدر ساڭا وعد ايتديگى گونلر حقڭ
  .كيم بيلير، بلكه يارين، بلكه ياريندن ده ياقين
  !باصديغڭ يرلرى 'طوپراق' دييه رك گچمه، طانى
  .دوشون التنده كى بيڭلرجه كفنسز ياتانى
  .سن شهيد اوغليسيڭ، اينجيتمه، يازيقدر، آتاڭى
  .ويرمه، دنيالرى آلسه ڭ ده ، بو جنت وطنى
  كيم بو جنت وطنڭ اوغرينه اولمازكه فدا؟
  ! شهدا فيشقيراجق طوپراغى صقسه ڭ، شهدا
  ، جانى، جانانى، بوتون واريمى آلسين ده خدا
  .ايتمه سن تك وطنمدن بنى دنياده جدا
  :روحمڭ سندن الهى، شودر آنجاق املى
  !دگمه سين معبدمڭ گوگسنه نامحرم الى
  -بو اذانلر- كه شهادتلرى دينڭ تملى
  .ابدى يوردمڭ اوستنده بنم ايڭله ملى
  .او زمان وجد ایله بيڭ سجده ايدر- وارسه – طاشم
  هر جريحه مدن، الهى، بوشانوب قانلى ياشم؛
  فيشقيرير روح مجرد گبى يردن نعشم؛
  !او زمان يوكسله رك عرشه ده گر بلكه باشم
  !دالغا لان سن ده شفقلر گبى اى شانلى هلال
  .اولسون آرتيق دوكولن قانلريمڭ هپسى حلال
  ابدياً سڭا يوق، عرقمه يوق اضمحلال؛
  ،حقيدر، حر ياشامش، بايراغمڭ حريت
  .حقيدر، حقه طاپان ملتمڭ استقلال
  محمد عاكف